এশা সিং
এশা সিং (জন্ম ১লা জানুয়ারি ২০০৫) একজন ভারতীয় অপেশাদার পিস্তল শুটার। তিনি ২০১৮ সালে ১০ মিটার এয়ার পিস্তল বিভাগে জাতীয় চ্যাম্পিয়ন হন। তিনি ২০১৯ সালে জার্মানির সুহলে জুনিয়র বিশ্বকাপে রৌপ্য পদক, ১০ মিটার এয়ার পিস্তল মহিলা (এপি৬০ডব্লিউ) এবং ১০ মিটার এয়ার পিস্তল মিশ্র দলে (এপিমিক্স) এশিয়ান জুনিয়র চ্যাম্পিয়নশিপে দুটি স্বর্ণপদক জিতেছিলেন। ১০ মিটার এয়ার পিস্তল ছাড়া, তিনি ২৫ মিটার স্ট্যান্ডার্ড পিস্তল এবং ২৫ মিটার পিস্তল ইভেন্টেও প্রতিদ্বন্দ্বিতা করেন। তাঁকে টোকিও অলিম্পিকের জন্য ভারতের মূল প্রশিক্ষণ দলের জন্যও নির্বাচিত করা হয়েছিল।